钦定古今图书集成/明伦汇编/交谊典/第057卷 > 春日同梁十四宴李公昭朝霞阁侍儿舞梁州曲彻客有以润罗为赠公昭命玉杯满酌酬之
## 钦定古今图书集成/明伦汇编/交谊典/第057卷 > 春日同梁十四宴李公昭朝霞阁侍儿舞梁州曲彻客有以润罗为赠公昭命玉杯满酌酬之

又以金锺邀儿相嘱。既釂，出《乌丝栏索诗》

李之仪

《都城》“春风吹落花，都城九陌无尘沙。貂裘公子宴何
处，阑千百尺陵朝霞。”凤筝新调玉指软，黄金捍拨当
胸遮。紫檀屡碎翻成拍，红茸毯衬鸦头袜。回旋谁许
彩云轻，欲断还连犹未彻。新莺弄雏乳燕飞，一曲凉
州春日迟。百疋缠头随玉杯，咿哑一哄争扶持。公子
笑不已，下客欢正浓。更邀娅姹持金锺。一釂直欲沧
溟空。从他海若在平地，明珠堕泪愁蛟龙。珊瑚突兀
撑高峰。便疑巴姬御来。风月渐满银河低。归路促，街
鼓稀。何时再到红茸地，更倩游丝惹住衣。